[{"text_idx": "#000002", "text": "Roedd hi\u2019n gaddo glaw drwy\u2019r dydd ar ddydd Sadwrn 17 Chwefror, a ninnau ar gychwyn ar daith lenyddol o amgylch ardaloed Nanmor a Beddgelert. Fe wawriodd yn ddiwrnod braf a sych, diolch i\u2019r drefn \u2013 arwydd da am daith dda."}, {"text_idx": "#000003", "text": "Roedden ni i gyd yn cyfarfod ym maes parcio Aberglaslyn wrth y rhaeadr a dyma fwyta fy mhicnic yn fanno, wrth y dw\u0302r, yn gwrando ar ymwelwyr o Loegr yn trio ynganu Aberglaslyn."}, {"text_idx": "#000004", "text": "Am hanner awr wedi un dyma gychwyn yn ein ceir gan ddilyn Cynan Jones, y dyn madarch, ar hyd y lonydd bach cul drwy gefn gwlad lle\u2019r oedd yr awyr bob lliw yn cyffwrdd a chopa\u2019r Wyddfa. Roedd cyfle i adael ein ceir bob hyn a hyn, ac aros wrth dai hynafol hen feirdd a chael straeon difyr gan Cynan. Tynnu lluniau, a gwrando, a phwyso ar hen gia\u0302t yn edrych ar yr olygfa a sylweddoli mai bychan iawn ydw i i gymharu a\u0302\u2019r mynyddoedd mawr o\u2019m hamgylch."}]